Matchy matchy - Annika Ollila
Lifestyle, Lookbook • February 25, 2018
Nää menneiden viikkojen superpakkaset on ollut musta ihania, sillä niiden kaupanpäälliseksi tulee yleensä aamusta iltaan kestävä auringonpaiste, mutta pakko myöntää, että ne tekee pukeutumisesta astetta haastavampaa. Polviin asti ulottuva takki, paksut toppahousut ja karvavuorelliset talvikengät on varma valinta ulkoiluun, eikä niissä tuu varmasti kylmä, mutta ihmisten ilmoille lähtiessä tekee välillä mieli vetää vähän jotain muutakin niskaan. Onneksi “kaupunkikelpoisissakin” vaatteissa voi pysyä lämpimänä, kun vaan tietää miten toimia!
Ihoa nuolevat farkut ei oo kireimmille pakkasille se kaikkein paras vaihtoehto, vaan niiden sijaan kannattaa valita vähän leveämpilahkeiset housut, joiden alle voi vetää vielä lämmittävät pitkiksetkin. Mä oon neuleiden suuri ystävä ja etenkin tällaiset vähän löysemmän mallin edustajat (mieluiten korkeammalla kauluksella varustettuna) on tähän aikaan vuodesta käteviä, sillä niiden alle mahtuu tarvittaessa useampikin välikerros. Kenkiin sujahtaa vähintäänkin lämpösukat ja koska päästä karkaa eniten lämpöä, niin harvassa on ne päivät, jolloin lähden kotiovesta ilman pipoa tai villaista lakkia. Ohessa olevista kuvista poiketen takki kannattaa vetää tiukasti kiinni ja hanskat käteen, niin ei muuten tuu kylmä. Tai jos tulee, niin korkeintaan nenänpäähän. Näin paukkupakkastenkin aikaan voi siis pukeutua kivasti, vaikka se vaatiikin vähän enemmän ajatusta ja saattaa aiheuttaa michelinukkomäisen olon.
Mä näytin tänään tältä (ja ne hanskatkin oli kuvien ulkopuolella kädessä). Rohkaistun aiemmin tällä viikolla saamieni kehujen vuoksi kokeilemaan meikissäni poikkeuksellisesti vähän oranssihtavia sävyjä, sillä ne korostaa mun silmienväriä kivasti ja sopi sattumalta myös tuohon päällä olleeseen takkiin hyvin. Mun kynnys lähteä meikkikokeiluihin on yleensä aika suuri, sillä usein yritysten jälkeen on sellainen olo, että ois vaan pitänyt mennä sillä tutulla ja turvallisella linjalla, mutta vaikka täydellinen silmämeikkilopputulos vaatiikin vielä vähän lisäharjoitusta, niin jostain on aina aloitettava! Tästä se lähtee…
Coat Odd Molly (gift) // pants Mango // knit Only // hat Brixton
Ihana asu ja etenkin noi housut! Tällä hetkellä pukeutumisen suhteen mun ainoo kriteeri on lämpö ja asut on viime aikoina toistaneet kaavaa neule-mom jeansit-timberlandit-puffertakki ja kaiken kruunuksi pipo ja kaulahuivi yhdistelmä niin että just ja just silmät vilkkuu jostain raosta:-D mutta onhan se aika ihanaa et saadaan nauttia ihan kunnon talvesta:)
No on kyllä, ehdottomasti! <3 Valitsen tällaisen vähän kylmemmän sään noin 2517 kertaa mielummin kuin sateisen ja harmaan nollakelin.
Vitsi näytät kauniilta näissä kuvissa!! Sun blogi kyllä takaa aina hyvän mielen, kiitos siitä! <3
Kiitos paljon, Vilma! Kiva kuulla. <3
Itse olen paukkupakkaset selvinnyt jollain entisellä äidin toppatakilla, jolla on ikää jo kuulemma 10 vuotta. Takki on myös mulle koon tai kaksi liian iso, joten näytän ihan tuhdilta lumiukolta kun sen kanssa oon taapertanut keskustassa kohti työpaikkaa 😀 Eipä ole ainakaan tullut kylmä!
Haha, kuulostaa ihanalta! Meidän äitillä ja isillä on kans jotkut Joutsenen supervanhat takit, joita oon ihaillut monesti, mut ne on niin suurta kokoa, että sellainen riittäisi varmaan kokovartalolämmitykseen 😀 <3
Mäkin arastelin aiemmin oransseja ja kuparin sävyisiä luomivärejä, mutta sitten paristi käytin ja mies kehui, miten kauniilta silmät näyttää, niin rohkaistuin enemmänkin ja kyllä sitä uskaltaa nykyään käyttääkin! En kyllä tosin joka päivä jaksa laittaa, spessumpaa käyttää sillon tällön 🙂 itsellä turkoosi silmienväri, niin tuo oranssi tuo mukavasti sitä sinisyyttä esiin. Sitten taas sellainen tummanruskeanmusta (antic brown abh luomiväripaletissa) taittaa vähän enemmän vihreään silmienvärin.
Kuulostaa hyvältä 🙂 Ne korostaa sinisiä silmiä kyllä tosi kauniisti! Välillä tosin tuntuu, että ne korostaa myös väsymyksestä punoittavia silmiä jonkin verran (niinkuin punertavat sävyt yleensäkin), joten oon käyttänyt niitä tähän mennessä suht harkiten.
Millainen luomiväri paletti sulla on käytössä? Entä käytätkö jotain primeriä alla että värit pysyy?:>
Urban Decayn Naked Heatiä käytin näissä kuvissa! 🙂 Ja mulla on tosi helposti rasvoittuvat luomet, niin käytän luomivärin alla aina primeriä (välillä laitan sitä jopa silloin, vaikka en luomiväriä edes laittaisikaan). Tällä hetkellä mulla on käytössä joku Bobbi Brownin vaaleansävyinen primer, jonka tarkkaa tuotenimeä en valitettavasti muista, mutta aiemmin käyttämäni UD:n Eyeshadow Primer Potion on ollut myös oikein hyvä.
Milloin tää neule on ostettu? <3 Aivan ihana!!!
Toi on valitettavasti vanhempi jo, eli tuskin on enää saatavilla 🙁
Ompa ihanan freessi pakkasasu! Ja nää säät on kyllä ollu kevätihmiselle parasta aikaa, vaikka kerroksia onkin pitäny olla vähintään kaks, mieluiten kolme:-D Noi ihanat korvikset kruunaa tän asun ja meikin – mistä ne on? 🙂
Nimenomaan, mä oon ihan samaa mieltä! Kerroksia saa olla mun puolesta vaikka kuinka monta, kunhan vaan valoa ja aurinkoa riittää 🙂 Korvikset on Asokselta tilattu, ne oli osa sellaista useamman parin korvissettiä!